พระราชกฤษฎีกากำหนดเขตที่ดิน ในท้องที่อำเภอขุนหาญ และอำเภอกันทรลักษณ์ จังหวัดศรีสะเกษ ให้เป็นเขตปฏิรูปที่ดิน พ.ศ.2521
พระราชกฤษฎีกา
กำหนดเขตที่ดินในท้องที่อำเภอขุนหาญ
และอำเภอกันทรลักษ์
จังหวัดศรีสะเกษ
ให้เป็นเขตปฏิรูปที่ดิน
พ.ศ. ๒๕๒๑
 

ภูมิพลอดุลยเดช
ป.ร.
ให้ไว้ ณ วันที่
๒๕ เมษายน พ.ศ. ๒๕๒๑
เป็นปีที่ ๓๓
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรกำหนดเขตที่ดินในท้องที่อำเภอขุนหาญ
และอำเภอกันทรลักษ์ จังหวัดศรีสะเกษ ให้เป็นเขตปฏิรูปที่ดิน

อาศัยอำนาจตามความในมาตรา
๒๕ แห่งธรรมนูญการปกครองราชอาณาจักร พุทธศักราช ๒๕๒๐ และ มาตรา ๒๕ แห่งพระราชบัญญัติการปฏิรูปที่ดินเพื่อเกษตรกรรม
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑ พระราชกฤษฎีกานี้เรียกว่า
พระราชกฤษฎีกากำหนดเขตที่ดินในท้องที่อำเภอขุนหาญ และอำเภอกันทรลักษ์
จังหวัดศรีสะเกษ ให้เป็นเขตปฏิรูปที่ดิน พ.ศ. ๒๕๒๑

มาตรา
๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓ ให้ที่ดินในท้องที่อำเภอขุนหาญ
และอำเภอกันทรลักษ์ จังหวัดศรีสะเกษ ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา
๔ ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทย รักษาการตามพระราชกฤษฎีกานี้


ผู้รับสนองพระบรมราชโองการ
ส. โหตระกิตย์
รองนายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดินในท้องที่อำเภอขุนหาญ
และอำเภอกันทรลักษ์ จังหวัดศรีสะเกษ ให้เป็นเขตปฏิรูปที่ดิน พ.ศ. ๒๕๒๑

(ดูข้อมูลจากภาพกฎหมาย)

หมายเหตุ
:-
เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่อำเภอขุนหาญ
และอำเภอกันทรลักษ์ จังหวัดศรีสะเกษ
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพและที่ดินมีผลผลิตต่อไร่ต่ำ
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ขึ้น
























ศิรวัชร์/จัดทำ
๒
กุมภาพันธ์ ๒๕๖๑

[๑] ราชกิจจานุเบกษา
เล่ม ๙๕/ตอนที่ ๕๐/ฉบับพิเศษ หน้า ๓๑/๑๑ พฤษภาคม ๒๕๒๑